
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                              Bucureşti, 21 aprilie 2015

                              PL-x 355/2015


AVIZ

asupra

proiectului de Lege pentru ratificarea Acordului între Guvernul României şi organizaţia Internaţională de Poliţie Criminală – INTERPOL privind privilegiile şi imunităţile participanţilor la cea de-a 43-a Conferinţă Regională Europeană a Organizaţiei Internaţionale de Poliţie Criminală – INTERPOL de la Bucureşti, încheiat prin schimb de scrisori, semnate la data de 30 ianuarie 2015 la Bucureşti şi la data de 25 februarie 2015 la Lyon
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru ratificarea Acordului între Guvernul României şi organizaţia Internaţională de Poliţie Criminală – INTERPOL privind privilegiile şi imunităţile participanţilor la cea de-a 43-a Conferinţă Regională Europeană a Organizaţiei Internaţionale de Poliţie Criminală – INTERPOL de la Bucureşti, încheiat prin schimb de scrisori, semnate la data de 30 ianuarie 2015 la Bucureşti şi la data de 25 februarie 2015 la Lyon, trimis cu adresa nr. PL-x 355 din 20 aprilie 2015, înregistrat cu nr.4c-11/607 din 20 aprilie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare ratificarea Acordului între Guvernul României şi organizaţia Internaţională de Poliţie Criminală – INTERPOL privind privilegiile şi imunităţile participanţilor la cea de-a 43-a Conferinţă Regională Europeană a Organizaţiei Internaţionale de Poliţie Criminală – INTERPOL de la Bucureşti, încheiat prin schimb de scrisori, semnate la data de 30 ianuarie 2015 la Bucureşti şi la data de 25 februarie 2015 la Lyon.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 21 aprilie 2015.

Membrii Comisiei au examinat iniţiativa legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr.368 din 16 aprilie 2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege face parte din categoria legilor ordinare.
                
   VICEPREŞEDINTE,                          
                            SECRETAR,

                      CIPRIAN NICOLAE NICA                                                 GABRIEL ANDRONACHE

Întocmit - Consilier parlamentar,




Avizat – Şef serviciu,

                             Rodica Penescu






  Ciprian Bucur

